Con una forquiella de 6.000-7.000 votos ta claro que tienen la obligación moral de constituyise nesi centru de gravedá, o polu d´atraición d´asturianistes y nacionalistes tantu a la izquierda como a la derecha del so pequenu espaciu. El testimonialismu a dambos llaos tenía que quedar rebasáu por un nacionalismu centráu que n´Asturies ta allugáu al centru-izquierda mayoritariamente.  Inda con eses, nun salen les cifres, claro, pero les cifres medraríen si se-y vieren les oreyes al llobu del Casqusimu, si hai desengañu pa col FAC como húbolo pa con IU, etc. Les cifres medraríen tamién si s´afitara la llínia ideolóxica del Bloque-UNA nun sen identitariu, nacionalista ensin complexos o, polo que paez, van caltenese nel mesmu error de siempres. Y equí ye onde quiero llegar.